**У Г О В О Р**

**O ФИНАНСИРАЊУ И СУФИНАНСИРАЊУ ПРОЈЕКAТА У КУЛТУРИ**

**ИЗ БУЏЕТА ГРАДСКЕ ОПШТИНЕ ВРАЧАР**

 **1. Градска општина Врачар**, са седиштем у Београду, Његошева 77, матични број 07013183, ПИБ 101989714, коју заступа проф. др Милан А. Недељковић, председник (у даљем тексту: Oпштина) са једне стране,

и

 **2.** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, са седиштем у Београду, \_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_ (у даљем тексту: Корисник средстава), са друге стране.

(у даљем тексту: уговорне стране)

Уговорне стране сагласно констатују:

* да је Јавни конкурс за финансирање и суфинансирање пројеката у култури из буџета Градске општине Врачар у 2020. години (у даљем тексту: Конкурс) објављен\_\_\_\_\_ јануара 2020. године на интернет страници Општине [www.vracar.rs](http://www.vracar.rs/);
* да је дана \_\_\_\_\_\_\_ 2020. године Комисија за спровођење поступка Јавног конкурса за финансирање и суфинансирање пројеката у култури из буџета Градске општине Врачар у 2020. години донела Одлуку о избору пројеката у култури који се финансирају и суфинансирају из буџета Градске општине Врачар.

У складу са напред наведеним, уговорне стране приступају закључивању Уговора према тексту који следи.

**Члан 1.**

Предмет овог уговора јесте регулисање међусобних права и обавеза уговорних страна у вези са начином коришћења додељених средстава (недостајућег дела средстава) из буџета Општине за реализацију пројекта \_\_\_\_\_\_\_\_\_\_\_\_\_\_\_\_\_\_\_\_\_\_ (назив пројекта) (у даљем тексту: Пројекат), на основу Конкурса.

Саставни део овог уговора је Пројекат са свим прилозима.

**Члан 2.**

Укупна вредност наведеног Пројекта је ................................ динара, а Општинa за реализацију Пројекта Кориснику средстава одобрава и додељује (бруто) износ од ............................. динaра.

Средства за Пројекат по Конкурсу обезбеђена су Одлуком о буџету Градске општине Врачар за 2020. годину са пројекцијама за 2021. и 2022. годину („Службени лист града Београда“, број 135/2019) и одговарајућим решењима о тромесечном плану извршења буџета Градске општине Врачар у оквиру Програма 13, Програмске класификације 1201-0002, Програмске активности Јачање културне продукције и уметничког стваралаштва, Раздела 5, Функције 820, Економске класификације 481, односно одговарајућих позиција у буџету Градске општине Врачар за 2020. годину, као и ангажовањем средстава текуће резерве на одговарајућим позицијама за 2020. годину.

Пренос средстaва Кориснику средстава извршиће се у року од 15 дана од дана потписивања Уговора, на посебан наменски динарски рачун отворен код Управе за трезор број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*број подрачуна код Управе за трезор*).

Општинa има право да, у случају немогућности плаћања у року који је прописан у ставу 3. овог члана, а из разлога који не зависе од Општине, плаћање изврши након престанка насталих објективних околности, и то у најкраћем року.

**Члан 3.**

Пројекат ће се реализовати у периоду од \_\_\_\_\_\_\_\_\_\_\_\_\_\_ *(датум почетка)* године до \_\_\_\_\_\_\_\_\_\_\_\_\_\_ *(датум завршетка)* године.

Изузетно, Корисник средстава може реализовати одређене финансијске трансакције пре или након истека рока из става 1. овог члана, уз услов да су активности које су предмет такве финансијске трансакције спроведене у року који је одређен у ставу 1. овог члана.

**Члан 4.**

Корисник средстава се обавезује да средства користи искључиво за намене наведене у Пројекту.

Корисник средстава има обавезу да одмах, а најкасније у року од пет дана од сазнања, Општину обавести о ненаменском трошењу средстава из члана 2. став 1. овог уговора, или другој околности од утицаја на остваривање сврхе уговарања.

**Члан 5.**

Корисник средстава дужан је да, у року од 15 дана по завршетку Пројекта а најкасније до краја текуће године, достави Општини завршни финансијски и наративни извештај који нарочито садржи податке о реализацији Пројекта и утрошеним средствима за део средстава добијених на Конкурсу који јасно показује да је коришћење средстава наменско.

Уз извештаје се обавезно доставља копија рачуноводствене документације о утрошеним средствима.

Корисник средстава дужан је такође да у сваком тренутку на захтев Општине омогући контролу реализације Пројекта, све додатне садржајне и административне информације о Пројекту, као и сву финансијску документацију везану за његово спровођење.

У случају неизвршења обавеза, давања неистинитих података, ненаменског трошења средстава или неиспуњавања одредби Уговора у предвиђеним роковима, Општина има право да раскине Уговор и затражи повраћај средстава са припадајућом законском затезном каматом у складу са добијеном инструкцијом Општине.

Корисник средстава дужан је да по завршетку Пројекта и достављању завршног извештаја, у року од 30 дана, изврши повраћај средстава која нису оправдана по одобреном Пројекту, у складу са добијеном инструкцијом Општине.

**Члан 6.**

Корисник средстава обавезан је да током спровођења Пројекта, на јасан и недвосмислен начин, наводи да се Пројекат суфинансира из буџета Градске општине Врачар, и то на следећи начин:

(а) визуелно, коришћењем малог грба Републике Србије и Градске општине Врачар и

(б) текстуално, ћириличним писмом, јасно видљиво и уочљиво.

Корисник средстава у обавези је да у публикацијама које су део Пројекта наводи сегмент о одрицању од одговорности за његов садржај, и то на следећи начин: „Ставови изражени у овим публикацијама искључива су одговорност аутора и његових сарадника и не представљају нужно званичан став Градске општине Врачар.”

**Члан 7.**

За потребе представљања и промоције Пројекта, Корисник средстава пружиће Општини, без надокнаде, на некомерцијално коришћење, информације о Пројекту финансираном средствима Општине.

Корисник средстава дужан је да Општини доставља све прес-материјале, публикације, најаве и саопштења, као и фотографије и материјале с јавних наступа у вези с промоцијом и реализацијом Пројекта.

Уз завршни извештај, Корисник средстава обавезан је да достави Општини по два примерка и узорак прес-клипинга, електронских и штампаних публикација, промотивног материјала и визуелног идентитета који је изграђен и коришћен у склопу промоције Пројекта.

**Члан 8.**

Корисник средстава дужан је да лицу са овлашћењем да наступа у име Општине омогући увид у реализацију Пројекта у било ком моменту док Пројекат траје, што подразумева стављање на располагање свих потребних информација, документације и образложења у вези са Пројектом.

**Члан 9.**

Уговор престаје извршењем свих обавеза уређених овим уговором.

Уговор може престати и на друге начине, и то:

1. Једностраним раскидом**,** простом изјавом воље Општини у следећим случајевима:

– уколико Општина јасно, образложено и недвосмислено утврди да се Програм не спроводи у складу са овим уговором на основу активности дефинисаних Програмом;

– уколико Корисник средстава не поступа у складу с било којим чланом овог уговора.

1. Писаним споразумом уговорних страна.

О својој намери да раскине Уговор једна уговорна страна је дужна писаним путем да обавести другу уговорну страну.

Уговор ће се сматрати раскинутим по истеку рока од 8 дана од дана пријема обавештења у писаној форми.

**Члан 10.**

У случају једностраног раскида овог уговора, Корисник средстава дужан је да изврши повраћај целокупног износа додељених средстава из члана 2. став 1. овог уговора.

У случају споразумног раскида Уговора, њиме ће се дефинисати међусобна права и обавезе у погледу повраћаја додељених средстава.

У случају да Корисник средстава не поштује одредбе овог уговора, као и у случају ненаменске употребе средстава добијених овим уговором, Општина ће покренути одговарајући поступак пред надлежним судом.

**Члан 11.**

За све што није предвиђено овим уговором примењиваће се одговарајуће одредбе Закона о облигационим односима и других позитивноправних прописа.

Сви спорови који настану из овог уговора решаваће се најпре међусобним споразумом уговорних страна, а у случају спора који се не може решити споразумно, уговорне стране уговарају надлежност стварно надлежног суда у Београду.

Овај уговор ступа на снагу даном обостраног потписивања од стране овлашћених представника уговорних страна и важи све док се не испуне све уговорне обавезе.

**Члан 12.**

Општина не сноси никакву одговорност за материјалну штету и безбедност учесника у пројекту.

**Члан 13.**

Уговор је сачињен у 6 (шест) истоветних примерака, од којих по 3 (три) за сваку од уговорних страна.

|  |  |  |
| --- | --- | --- |
| За Корисника средстава |  |  За Општину Проф. др Милан А. Недељковић  |